Նա հավելեց, որ կան բազմաթիվ տեսագրություններ, որտեղ երևում է, թե ինչպես են Ադրբեջանի հատուկ ծառայությունները ղեկավարում ջարդերը: Դրանք շատ բաց ցույց են տալիս, թե ինչպես են Ադրբեջանի հատուկ ծառայության աշխատակիցները մեքենայում նստած տեսագրում այդ ջարդերը և ցուցումներ են տալիս, թե ցուցարարներն ուր գնան և ինչ անեն: «Սումգայիթի ջարդերն Ադրբեջանի իշխանությունների կողմից կազմակերպված լինելու ևս մեկ ապացույց է այն, որ գործադիր մարմնի աշխատակիցների խոստովանությունն է, որ Բաքվից ջարդերի հետևանքները ոչնչացնելու հրահանգ են ստացել»,- ընդգծեց Գրիգորյանը: